मोबाइल लाइब्रेरी एवं बुक बैंक के लिए कलेक्टर गौरव गोयल सम्मानित
जयपुर में 12वीं ई-इंडिया इनोवेशन समिट में सम्मान
सिटीरिपोर्टर | अजमेर
मुख्यमंत्रीद्वारा प्रदेश में हैप्पीनेस इंडेक्स बढ़ाने तथा लोगों में रीडिंग हैबिट को बढ़ावा देने के लिए अजमेर में शुरू की गई मोबाइल लाइब्रेरी एवं बुक बैंक नवाचार को सम्मान मिला है। कलेक्टर गौरव गोयल को इन नवाचारों के लिए शुक्रवार को जयपुर में सम्मानित किया गया। उद्योग विभाग एवं ईलेट्स ग्रुप की ओर से जयपुर के एसएमएस कन्वेंशन सेंटर में शुक्रवार को आयोजित 12वीं ई-इंडिया इनोवेशन समिट में केंद्रीय विधि, न्याय, इलेक्ट्रानिक एवं सूचना प्रौद्योगिकी राज्यमंत्री पीपी चौधरी एवं राज्य के सार्वजनिक निर्माण परिवहन मंत्री यूनुस खान ने कलक्टर को सम्मानित किया।
टीमका सम्मान : कलेक्टरने बताया कि जिले में किए नवाचारों में निगम एवं एडीए के अधिकारियों के साथ स्वयंसेवी संगठनों तथा गांधी भवन पुस्तकालय एवं बुक बैंक प्रभारी निगम की उपायुक्त ज्योति ककवानी का विशेष योगदान रहा है।
यहां है मोबाइल लाइब्रेरी
{चंद्रवरदाईनगर गार्डन, प्रथम तृतीय सोमवार {शास्त्री नगर शापिंग सेंटर, प्रथम तृतीय मंगलवार {राजकीय महाविद्यालय, प्रथम तृतीय गुरूवार {सोफिया कॅालेज, प्रथम तृतीय शुक्रवार {डीएवी कॅालेज, प्रथम तृतीय शनिवार {बीकानेर मिष्ठान भंडार, प्रथम तृतीय रविवार {राजकीय सावित्री गर्ल्स कॉलेज, द्वितीय चतुर्थ सोमवार {एमडीएस विश्वविद्यालय, द्वितीय चतुर्थ मंगलवार {आदर्श नगर गार्डन, द्वितीय चतुर्थ गुरुवार {नाका मदार शापिंग सेंटर , द्वितीय चतुर्थ शुक्रवार {इंजीनियरिंग कॉलेज द्वितीय चतुर्थ शनिवार {चौपाटी रीजनल कॉलेज द्वितीय चतुर्थ रविवार
कलेक्टर की पहल पर स्थापित
कलेक्टरगोयल की पहल पर मोबाइल लाइब्रेरी एवं बुक बैंक की स्थापना की गई है। सीएम ने पिछले साल 14 अगस्त को इन दोनों योजनाओं का अजमेर में शुभारंभ किया था। नगर निगम की मोबाइल लाइब्रेरी 12 स्थानों पर भ्रमण करती है। ये लाइब्रेरी 15 दिन बाद उसी स्थान पर जाती है। जहां पाठक किताब जमा करवाकर नई किताब ले सकते हैं। इसके सैकड़ों सदस्य बन चुके हैं। बुक बैंक योजना भी तेजी से लोकप्रिय हो रही है। इसके तहत विभिन्न स्थानों पर दानदाताओं ने पुस्तकें दान की हैं। ये पुस्तकें सरकारी स्कूलों में विद्यार्थियों को उपलब्ध करवाई जाती हैं। अब तक लाखों रुपए की किताबें दी जा चुकी हैं।
जयपुर में आयोजित इंडिया इनोवेशन समिट में सम्मान प्राप्त करते हुए कलेक्टर गोयल।
bho_Deva bho_Deva hin_Deva hin_Deva hin_Deva hin_Deva awa_Deva bho_Deva hin_Deva hin_Deva